CELEX: 62013TN0675
Language: hr
Date: 2013-12-16 00:00:00
Title: Predmet T-675/13: Tužba podnesena 16. prosinca 2013. — K Chimica protiv ECHA-e

15.2.2014   
            
            
               HR
            
            
               Službeni list Europske unije
            
            
               C 45/41
            
         Tužba podnesena 16. prosinca 2013. — K Chimica protiv ECHA-e
   (Predmet T-675/13)
   2014/C 45/72
   Jezik postupka: talijanski
   
      Stranke
   
   
      Tužitelj: K Chimica Srl (Mirano (VE), Italija) (zastupnici: R. Buizza i M. Rota, odvjetnici)
   
      Tuženik: Europska agencija za kemikalije (ECHA)
   
      Zahtjevi
   
   Tužitelj od Općeg suda zahtijeva da:
   
               —
            
            
               poništi odluku ECHA-e br. (2013) 3665 od 15. listopada 2013. i prizna K Chimici status MSP-a;
            
         
               —
            
            
               primijeni umanjenu tarifu koja je predviđena za MSP;
            
         
               —
            
            
               poništi račun br. 10029302 za iznos od 9 300 eura koji je zatražen s osnove razlike do dužnog iznosa koji je utvrđen primjenom pune tarife prema K Chimici;
            
         
               —
            
            
               poništi administrativnu kaznu u iznosu od 19 900 eura koju je ECHA izrekla izdavanjem računa br. 10043954.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog odnosi se na tumačenje Preporuke Komisije br. 2003/361/EZ o definiciji mikro, malih i srednjih poduzeća.
               
                           —
                        
                        
                           U tom pogledu se ističe da kako bi se poduzeće kvalificiralo kao MSP valja provjeriti je li ciljano poduzeće nezavisno ili je ono uključeno u kontekst grupacije poduzeća. Ovisno o ulozi ciljanog poduzeća bit će potrebno uzeti u obzir financijske podatke poduzeća uključenih u grupaciju i, posebno, one „partnerskih” i „povezanih” poduzeća.
                        
                     
                           —
                        
                        
                           U ovoj se točki ističe da je temeljno pravilo za ocjenu veličine ciljanog poduzeća ono prema kojem podacima tog poduzeća valja dodati:
                           
                                       (i.)
                                    
                                    
                                       podatke eventualnih poduzeća partnera ciljanog poduzeća, koja u odnosu na ciljano poduzeće sudjeluju kao uzvodno ili nizvodno poduzeće u mjeri jednakoj sudjelovanju u kapitalu ili postotku glasačkih prava koje drže. Tako izračunatim podacima koji se odnose na poduzeća partnere ciljanog poduzeća treba dodati 100 % podataka koji se odnose na eventualna poduzeća „povezana” s takvim „partnerskim” poduzećima.
                                    
                                 
                                       (ii.)
                                    
                                    
                                       100 % podataka koji se odnose na eventualna poduzeća koja su neposredno ili posredno „povezana” sa ciljanim poduzećem. Tom postotku podataka koji se odnosi na poduzeća povezana sa ciljanim poduzećem treba dodati, u mjeri jednakoj sudjelovanju u kapitalu ili postotku držanih glasačkih prava, podatke eventualnih partnerskih poduzeća onih vezanih za ciljano poduzeće koji u odnosu na ciljano poduzeće sudjeluju kao uzvodno ili nizvodno poduzeće.
                                    
                                 
                     
         
               2.
            
            
               Drugi tužbeni razlog odnosi se na nepriznavanje K Chimici statusa MSP-a.
               
                           —
                        
                        
                           U tom pogledu se ističe da su sukladno članku 6. Priloga Preporuci podaci relevantni za moguću klasifikaciju K Chimice kao MSP-a sljedeći:
                           
                                       (i.)
                                    
                                    
                                       100 % podataka koji se odnose na K Chimicu;
                                    
                                 
                                       (ii.)
                                    
                                    
                                       100 % podataka koji se odnose na I.C.B. S.r.l;
                                    
                                 
                                       (iii.)
                                    
                                    
                                       40 % podataka koji se odnose na Medini Ltd;
                                    
                                 
                                       (iv.)
                                    
                                    
                                       36,66% podataka koji se odnose na ALO Inmobilien GmbH.